Efter at en skraldebil røg af vejen og tre skraldmænd faldt på stribe besluttede ledelsen af Renovest at indstille arbejdet onsdag formiddag. I dag forsøger man så igen. - Vi er gået i gang her kl. 7, men folkene har fået besked om at kun at gå ind efter affald, hvis de føler sig helt sikre. Ingen skal sætte helbreddet på spil, siger Susanne Nielsen, Teknisk chef, Renovest. Det er primært på villavejene at skraldemændene oplever et problem. Efter snefaldet natten til onsdag, ligger der sne oven over isspejlet og det gør færdslen farlig. - Det er både veje og private indkørsler, som er farlige, hvis ikke der er ryddet, så går vi ikke ind og henter affald, siger Susanne Nielsen.

Referat:
I går indstillede Renovest indsamlingen af affald i Vesthimmerlands Kommune, fordi skraldemænd faldt på stribe. I dag gør man så et nyt forsøg. Reglerne følges dog nøje.